alexandrainst/scandi-wiki huggingface dataset:
Fargen oliven

Oliven er ei gruppe grønaktige fargenyansar innan nyanseklassen jordfarger. Nemninga er ikkje knytt til noko avgjort pigmentgruppe, men syner til den umodne olivenfrukta. Oliven kan lett skapast ved optisk blanding av visse raude og grøne nyansar på ei roterande fargeskive. Fargesystematisk er oliven interessant fordi visse nyansar av han kan oppfattast som grønaktig raud eller omvendt. Regelen om at ingen farge er både raud- og grønaktig gjeld altså ikkje absolutt.

Kjelder

Grøn
Okular

Eit okular er den linsa i eit optisk instrument, til dømes ein kikkert eller eit mikroskop, som vender mot auget (latin: oculus), motsett objektivet.

Okularet verkar som lupe og forstørring|forstørrar det biletet som blir danna i brennpunktet til objektivet. Forstørringa får ein ved å dividere brennvidda til objektivet med brennvidda til okularet. 

Okularet består, i likskap med objektivet, av fleire linseelement. Desse er sett saman for å hindre forvrenging på grunn av lysgjennomgangen i glas (forskjellige farger lys blir brote ulikt, og gir dermed uklart bilete). Nyare linseverk bruker òg forskjellige glassortar med forskjellig brytingsindeks.

Okular med forskjellige eigenskap og utforming

Kjelder
Denne artikkelen bygger på «Okular» frå ,  den 18. februar 2013.

Bakgrunnsstoff

Linser
Mikroskop
Teleskop
Opalescens

Opalescens er den eigenskapen ved eit stoff at det opaliserer. Dette er ikkje ei form for luminescens, slik ordet kunne tyde på. Fargespelet kjem av interferens av lys som blir reflektert.

Opalisere tyder å skine som opal der lys blir reflektert på ein slik måte at lyset spelar i alle regnbogefargane og endrar seg ved den minste rørsla til auga eller lekamen. I opal kjem fargespelet av refleksjon mot mikroskopiske sprekkar eller liknande i krystallen. I gassar og væsker kjem opaliseringa av refleksjon frå eller bryting i dropar, boblar eller små partiklar.

Opalisere (blakke) brukast òg om eigenskap hos brennevin aromatisert med anis, som alle får ein mjølkeaktig utsjånad etter at ein har tilsett vatn .

Kjelder
opalescens. I Store norske leksikon. Henta frå: http://snl.no/opalescens
 opalisere. I Store norske leksikon. Henta frå: http://snl.no/opalisere

Optiske fenomen
Oppløysingsevne

Oppløysingsevne for eit optisk system som ein kikkert eller mikroskop er den minste avstanden to punkt kan ha frå kvarandre viss bileta av dei skal kunne oppfattast som åtskilte. Oppløysingsevna er avgjort av storleiken på det diffraksjonsbiletet som blir danna når eit punkt avbildast og kan aldri bli vesentleg mindre enn bølgjelengda til lyset. For auget er oppløysingsevna ca. 0,1 mm.

Kjelder
 oppløsningsevne. I Store norske leksikon. Henta frå: http://snl.no/oppl%C3%B8sningsevne

Optikk
Botaurus


Botaurus er ei biologisk slekt av røyrdrumar og medlem av hegrefamilien, Ardeidae. Slekta samlar dei største røyrdrumar, inkludert den eurasiatiske arten røyrdrum.

Artslista
Botaurus i rekkjefølgje etter Clementslista versjon 6.7 frå september 2012 med norske namn etter Norske navn på verdens fugler.     
 Tjukknebbrøyrdrum, Botaurus pinnatus
 Amerikarøyrdrum, Botaurus lentiginosus
 Røyrdrum, Botaurus stellaris
 Australrøyrdrum, Botaurus poiciloptilus

Kjelder

Referansar

Bakgrunnsstoff 

hegrefamilien
Fugleslekter
Optimalfarge

Optimalfarge er farge som er ljosare enn alle andre fargar med same fargetone og kolorimetrisk metting, og han er meir metta enn alle andre fargar med same fargetone og lysheit.

Kjelder
optimalfarge. I Store norske leksikon. Henta frå: http://snl.no/optimalfarge

Farge
Optisk flate

Ei optisk flate er ei flate mellom to ulike optiske medium der lyset blir brote og/eller blir reflektert. I til dømes linser og spegel vil lysstrålane modifiserast i optiske flater.

Kjelder
 optisk flate. I Store norske leksikon. Henta frå: http://snl.no/optisk_flate

Geometrisk optikk
Fysisk optikk
Optisk heving

Optisk heving er ei normal røynsle ved syn gjennom vassflater, som på badestranda eller i badekaret, der ting vi grip etter nede i vatnet, ligg djupare enn synsinntrykket skulle tilsei.

Kjelder
 optisk hevning. (20.10.2011) I Store norske leksikon. Henta frå: http://snl.no/optisk_hevning

Optiske fenomen
Optisk midtpunkt

Eit optisk midtpunkt i ei linse er eit punkt karakterisert ved at kvar og ei lysstråle gjennom punktet ikkje endrar retning ved å passere gjennom linsa. Optisk midtpunkt er ei tilnærming som blir brukt ved tynne linser. Når denne tilnærminga ikkje kan brukast, ved tjukke linser og samansette linsesystem, blir det optiske midtpunkt erstatta av to knutepunkt. Ein stråle som treffer systemet i retning mot det eine knutepunktet, forlèt linsa parallelt, men ut frå det andre knutepunktet. Det optiske midtpunktet kan liggje utanfor linsa ved usymmetriske linser, som menisklinser.

Kjelder
optisk midtpunkt. I Store norske leksikon. Henta frå: http://snl.no/optisk_midtpunkt

Geometrisk optikk
Geometriske midtpunkt
Senhora do Destino

Senhora do Destino er ein brasiliansk telenovela (såpeopera) skapt av Aguinaldo Silva. Serien vart produsert av fjernsynsnettverket Rede Globo, og kvar episode varer i om lag 50 minutt. Første sending fann stad 28. juni 2004.

Bakgrunnsstoff
Offisiell side  (Portugisisk)

Fjernsynsseriar frå 2000-åra
Såpeseriar
Brasilianske fjernsynsseriar
Michael Neumayer

Michael Neumayer () er ein tysk skihoppar frå Bad Reichenhall i Bayern. Mellom 2005 og 2011 vann han to sølvmedaljar og to bronsemedaljar i laghopping for Tyskland i fire ulike internasjonale meisterskap.

Aktiv
Neumayer deltok på det tyske laget som tok sølv i laghopping i normalbakken under VM 2005 i Oberstdorf. Han var også med på laget som året etter tok bronse i VM i skiflyging i Kulm. Også Georg Späth og Michael Uhrmann var med på begge dei tyske laga, medan Martin Schmitt fekk sølv i 2005 og Alexander Herr bronse i 2006.

I nyttårsrennet 2008 i den tysk-austerrikske hoppveka i Garmisch-Partenkirchen oppnådde Neumayer med ein tredjeplass si fyrste pallplassering i eit verdscuprenn. Samanlagt i hoppveka vart han også nummer tre, bakom vinnaren Janne Ahonen frå Finland og Thomas Morgenstern frå Austerrike. Neumayer vart også nummer tre i eit verdscuprenn i Willingen i byrjinga av februar 2010. To veker seinare var han på Tysklands lag som i Vancouver fekk OL-sølv i laghopping, få poeng føre Noreg på bronseplass. For Tyskland stilte Neumayer, Andreas Wank, Martin Schmitt og Michael Uhrmann.

Neumayer og Tyskland vart så nummer tre og bronsevinnarar i laghopping i normalbakken under ski-VM 2011 i Oslo. Som i olympiaden året i førevegen var Schmitt og Uhrmann med på medaljelaget, medan Severin Freund var ny. Neumayer fekk si aller beste plassering i eit verdscuprenn då han i januar 2013 i Vikersundbakken sette tysk rekord med 231 meter og vart nummer to. Verdsmeisteren i skiflyging, Robert Kranjec frå Slovenia, vann rennet.

Kjelder 

Denne artikkelen bygger på «Michael Neumayer» frå ,  den 19. februar 2013.  

Tyske skihopparar
Olympiske sølvmedaljevinnarar for Tyskland
Tyske deltakarar under vinter-OL 2006
Skihopparar under vinter-OL 2006
Medaljevinnarar under vinter-OL 2010
Tyske deltakarar under vinter-OL 2010
Skihopparar under vinter-OL 2010
Kjersti Anfinnsen

Kjersti Anfinnsen () er ein norsk forfattar og tannlækjar.

Anfinnsen har teke forfattarstudiet ved Universitetet i Tromsø, og debuterte i 2012 med romanen Det var grønt. Ho er busett i Oslo.

Bøker 
 2012 – Det var grønt – Roman

Referansar

Bakgrunnsstoff 
 Utgjevingar av Kjersti Anfinnsen i BIBSYS Ask

Bokmålsforfattarar
Norske skjønnlitterære debutantar i 2012
Norske romanforfattarar
Norske tannlegar
Push the Sky Away

Push the Sky Away er det femtande studioalbumet til det australske alternativ rock-bandet Nick Cave and the Bad Seeds og kom ut 18. februar 2013 på bandet sitt eige plateselskap, Bad Seed Ltd. Det vart spelt inn i La Fabrique sør i Frankrike og er det første albumet til bandet utan Mick Harvey, som slutta i bandet i januar 2009.

Innspeling
Push the Sky Away vart spelt inn i La Fabrique, eit platestudio i ein herregard frå 1800-talet i Saint-Rémy-de-Provence i Frankrike. Det vart produsert av Nick Launay, som produserte dei tre førre albuma til Nick Cave and the Bad Seeds og to studioalbum av Grinderman. Delar av innspelinga vart filma og klipp hamna i den offisielle traileren for albumet, posta på YouTube då albumet vart annonsert. Bandet gjekk i studio med Nick Cave sine uferdige idear og bandet skreiv songane ferdig i lag.

Komposisjon
Om Push the Sky Away sa Nick Cave i pressa «om eg skulle bruke den loslitte metaforen om at album er som born, så er Push The Sky Away eit spøkelsesbarn i kuvøse og lydsløyfene til Warren er barnet sine små, skjelvande hjarteslag.» Songen vart skrive i løpet av ein tolvmånadersperiode og vart nedskrivne i ei notatbok av Cave. Notatboka inneheld merknader om songane på albumet, som vart komponerte ut frå «å google rare ting og eksotiske artiklar på Wikipedia, same om dei var sanne eller ikkje». I følgje Cave illustrer songane korleis Internett har påverka «viktige hendingar og mystiske absuriditetar» og «set spørsmålsteikn ved korleis me skal kjenne att og legge vekt på det som faktisk er viktig.»

Utgjeving
Push the Sky Away vart annonsert 27. november 2012 og kom ut 13. februar 2013 på CD, LP, som digital nedlasting og som ein avgrensa CD/DVD og ein «Super Deluxe» plateboks. Den første singelen frå albumet var «We No Who U R», som vart tilgjengeleg for nedlasting den 3. desember.

Innhald

Medverkande
 Nick Cave: Fender Rhodes, piano, vokal
 Warren Ellis: Fender Rhodes, fløyte, gitar, loopar, synthesizer, bratsj, fiolin
 Thomas Wydler: Trommer
 Martyn Casey: Bass
 Barry Adamson: Bass

Andre medverkande
 Chris Dauray: Saksofon
 Jessica Neilson: Bassklarinett
 Ryan Porter: Trombone
 Conway Savage: Vokal
 James Sclavunos: Perkusjon
 George Vjestica: 12-strengsgitar, korvokal
 Natalie Wilde: Korvokal
 Antonio Beliveau: Korvokal
 Jason Evigan: Korvokal
 Martha Skye Murphy: Korvokal
 Aya Peard: Korvokal
 The Children of Ecole Saint Martin, Saint-Rémy-De-Provence: Korvokal

Kjelder
Denne artikkelen bygger på «Push the Sky Away» frå ,  den 19. februar 2013. 
 oppgav desse kjeldene:

Musikkalbum frå 2013
Nick Cave-album
Album produserte av Nick Launay
Engelskspråklege album
Optisk plan

Optisk plan er ei flate der alle uregelmessige faktorar i flate er små samanlikna med bølgjelengda til lyset. Ein kan undersøka om ei flate er optisk plan ved å sjå om det oppstår interferensstriper (farga striper) når ein legg ei gjennomsiktig, plan kontrollplate oppå flata.

Sjå òg
 Interferens

Kjelder
 optisk plan. I Store norske leksikon. Henta frå: http://snl.no/optisk_plan

Optikk
Optisk tettleik

Optisk tettleik eller absorbans er ein fysisk eigenskap ved eit gjennomsiktig stoff knytt til brytingsindeksen til stoffet. Jo større brytingsindeks, dess større er tettleiken til stoffet. Omgrepet stammar frå den tida då lyset vart rekna som mekaniske bølgjer i eteren, men blir enno brukt.

Kjelder
 optisk tettleik. I Store norske leksikon. Henta frå: http://snl.no/optisk_tetthet

Spektroskopi
Optiske filter
Absorpsjonsspektrofotometri

Absorpsjonsspektrofotometri er ein del av spektroskopien som omhandlar måling av absorpsjon av elektromagnetisk stråling i grunnstoff og kjemiske sambindingar ved bruk av eit spektrometer eller fotometer. Det blir nytta til å karakterisere, identifisere eller kvantifisere grunnstoff eller kjemiske sambindingar. Målingane kan utførast ved ein bestemd bølgjelengd eller innan eit avgrensa bølgjelengdeområde, til dømes i ultrafiolett, synleg eller infraraudt område av det elektromagnetiske spektrum. For å karakterisere eller identifisere ei sambinding avgjer ein absorpsjonen som funksjon av bølgjelengda  (absorpsjonspektrum). For å avgjere konsentrasjonen måler ein absorbansen ved ei spesifikk bølgjelengd. Beers lov er basis for kvantitative avgjersler. Ein skil mellom atomabsorpsjonspektrometri og molekylabsorpsjonspektrometri.

Kjelder
 absorpsjonsspektrofotometri. I Store norske leksikon. Henta frå http://snl.no/absorpsjonsspektrofotometri 

Spektroskopi
Vitskaplege metodar
Analytisk kjemi
Optisk veglengd

Optisk veglengde er den veglengda ein lysstråle tilbakelegg i eit stoff, multiplisert med brytingsindeksen for stoffet, eller veglengda lyset tilbakelegg dividert med (målt i einingar av) bølgjelengda for lyset i stoffet. At to optiske veglengder er like, vil sei at begge vegar inneheld like mange bølgjelengder av lys med same frekvens.

Kjelder
 optisk veilengde. I Store norske leksikon. Henta frå: http://snl.no/optisk_veilengde

Geometrisk optikk
Fysisk optikk
Mikko Kokslien

Mikko Kokslien () er ein norsk kombinertrennar frå Lillehammer som tevlar for klubben Søre Ål Idrettslag. Han har vunne tre bronsemedaljar i lagtevlingar i to ulike verdsmeisterskap, 2009 og 2011. Mellom desember 2010 og desember 2012 vann han fem renn i verdscupen i kombinert.

Aktiv 
Kokslien debuterte i verdscupen i 2005 utan å markere seg. Fyrst i 2008/09-sesongen nærma han seg verdseliten i kombinerta då han straks før jul i 2008 vart nummer sju i eit renn i Ramsau. Han deltok for Noreg i verdsmeisterskapen på ski i Liberec, der han gjekk på det norske firemannslaget som sikra bronse. Individuelt var 13. plassen i tevlinga der det vart hoppa i storbakken og deretter gått 10 km langrenn hans beste plassering i verdsmeisterskapen. I det siste verdscuprennet for sesongen overraska han stort med ein tredjeplass i Vikersund.

Koksliens beste plassering i verdscupen i OL-sesongen 2010 var ein åttandeplass. Han deltok for Noreg i dei individuelle renna i olympiaden og vart høvesvis nummer 32 og 39. Då den nye skisesongen starta i slutten av november 2010 presterte Kokslien på eit mykje høgre nivå enn tidlegare. 27. november 2010 vart han nummer to i eit verdscuprenn i Kuopio, berre slått av Felix Gottwald frå Austerrike. Veka etter vann han sitt fyrste verdscuprenn heime på Lillehammer, med Jason Lamy-Chappuis og Gottwald på dei neste plassane. Dagen etter sigeren vart han nummer to i eit nytt renn.

I ski-VM i Oslo i 2011 vann Kokslien to bronsemedaljar då Noreg hamna på tredjeplass i begge lagtevlingane i meisterskapen. Også Håvard Klemetsen, Jan Schmid og Magnus Moan vart doble bronsevinnarar. Individuelt vart Kokslien nummer seks og åtte i verdsmeisterskapen.

Gjennom 2012-sesongen oppnådde Kokslien åtte pallplasseringar i verdscupen. Han vann tre renn og fekk like mange andreplassar og to tredjeplassar. Så langt i 2013-sesongen har han vunne eitt verdscuprenn og to gongar vorte nummer to.

Verdscupsigrar

Medaljar og besteplasseringar i noregsmeisterskap 
 2006: Nr 6 i kombinertsprint på Kongsberg
 2008: Nr 4 i kombinertsprint i Trondheim
 2009: Nr 7 i begge kombinertøvingane (normal og fellesstart) på Raufoss og Gjøvik
 2010: Bronsemedalje i Stokke
 2011: Gullmedalje på Steinkjer
 2012: Sølvmedalje på Voss

Bakgrunnsstoff 
 (Kombinert)
 (Langrenn)

Norske kombinertløparar
Noregsmeistrar i kombinert
Kongepokalvinnarar i skiidrett
Norske deltakarar under vinter-OL 2010
Kombinertløparar under vinter-OL 2010
Norske deltakarar under vinter-OL 2014
Kombinertløparar under vinter-OL 2014
Deltakarar under Ski-VM 2009
Deltakarar under Ski-VM 2011
Deltakarar under Ski-VM 2013
Deltakarar under Ski-VM 2015
Deltakarar under Ski-VM 2017
Folk frå Lillehammer
Brytingsindeks

Brytingsindeks er eit mål på eit evna eit material til å leia lys. Sagt på ein annan måte er det eit mål på kor mykje lysfarten blir redusert gjennom materialen, i tilhøve til vakuum. Brytingsindeks er ein nemningslaus verdi. Glas (som ein reknar for ganske gjennomsiktig) har ein brytingsindeks på ca 1,5. Det vil seie at farten til ljoset blir redusert med 1,5 gjennom glas.

Brytningsindeksen brukast òg til å skildre eit anna fenomen som er relatert til lys. Lys som går frå eit material til eit anna skiftar retning idet lyset passerer skiljet mellom materialane. Resultatet kan vere tre ulike retningar, avhengig av den innkomande vinkelen. Anten blir lyset brote inn i den nye materialen (derav namnet brytingsindeks), eller så blir det totalt reflektert, eller den nye retninga på lyset følgjer kanten mellom dei to materialane. Den siste varianten er særs vanskeleg å oppnå, og svært sjeldan hendande. Den vinkelen det innfallande lyset må ha for å oppnå dette kallast den kritiske vinkelen.

Brytingsindeks har fått tildelt bokstaven n i matematikken, og kan reknast ut på to ulike måtar: 

Der c er lysfarten i vakuum, og vp er lysfarten gjennom mediet.

,

Der εr er den relative permittiviteten til materialen, og μr er den relative permeabiliteten til materialen.

Firma som lagar optiske instrument som kameraobjektiv, kikkertar og anna, må unngå at bryting av lys gjennom glas (no òg optisk plast) fører til uønskte farge- og formforvrengingar. Det blir difor framstelt optisk glass med ulike førehandsbestemte indeksar. Desse blir slipt til linser som blir saman sett i former og kombinasjonar som skal oppnå den ynskte verknaden.

Typiske verdiar på brytingsindeksen

Kjelder
Denne artikkelen bygger på «Brytningsindeks» frå ,  den 19. februar 2013.  
 

Optikk
Optisk mineralogi
Glasfysikk
Dimensjonslause tal
Fysiske storleikar
Optisk vindauge

Eit optisk vindauge er ei nemning for eit spektralområde der eit optisk medium er relativt transparent for elektromagnetisk stråling.
Innan astronomien talar ein vanlegvis om ein planet, oftast jorda, sin atmosfære, medan det innan medisin ofte blir referert til vevet i kroppen. Det blir kalla optisk fordi det handlar om det synlege lyset, med bølgjelengder mellom 400 og 700 nanometer.

For andre bølgjelengdområde av spekteret der atmosfæren er heilt eller delvis gjennomsiktig talar ein gjerne om eit strålingsvindauge, sjå atmosfærisk vindauge.

Astronomisk optisk vindauge 
Største delen av den elektromagnetiske energien frå sola og andre utanomjordiske kjelder når aldri jordoverflata, men vert absorbert av atmosfæren. Det finst òg eit tilsvarande radiovindauge for frekvensar i radiospekteret.

Medisinsk optisk vindauge 
Det optiske vindauget for levande kroppsvev er omtrent mellom bølgjelengdene 650 og  nanometer. Ved kortare bølgjelengder blir strålinga absorbert av hemoglobinet i blodet, medan vatn absorberer dei kortare bølgjelengdene i det infraraude området.

Kjelder
Denne artikkelen bygger på «Optisk vindu» frå ,  den 19. februar 2013.  
 

Optisk spektrum
OSA-systemet

OSA-systemet er eit fargesystem for ikkje lysande overflatefarger, utvikla på oppdrag av Optical Society of America (OSA) i åra 1947–74.

Kjelder
OSA-systemet. I Store norske leksikon. Henta frå: http://snl.no/OSA-systemet

Fargerom og fargesystem
Parabolsk spegel

Ein parabolsk spegel eller reflektor er ein  hogspegel eller ei reflekterande flate med parabeltverrsnitt. Slike reflektorar vert nytta til å fange eller sende energi som lys, lyd eller radiobølgjer. Forma er ein del av ein sirkelforma paraboloide, altså ei flate som er skapt av ein parabel som roterer om sin eigen akse. Den parabolske reflektoren omformar ei innkomande planbølgje som flyttar seg langs aksen til ei sfærisk bølgje som samlar seg i fokus.

Sjå òg 
 parabolantenne

Kjelder
Denne artikkelen bygger på «Parabolic reflector» frå ,  den 19. februar 2013.  
 

Speglar

fr:Miroir (optique)#Miroir parabolique
Perimeter

Perimeter er òg eit anna ord for omkrins.

Eit perimeter er eit instrument som blir nytta til å undersøke omfanget av synsfeltet til auga.

Kjelder

 «perimeter – instrument» i Store norske leksikon.

Optiske instrument
Oftalmologi
Planglasplate

Ei planglasplate er ei fint slipt og polert glasplate som blir til brukt å undersøkja kor jamn ei plan overflate er. Plata blir lagt på flata som skal målast. Ved belysning blir strålane reflektert dels frå undersida av glasplata, og dels frå den overflata som blir undersøkt. Det oppstår då interferens mellom lysbølgjene, og viss det tynne luftlaget er jamt, oppstår det òg regelmessige interferensfigurar. Ujamne faktorar kan ein best sjå som forstyrringar i interferensmønsteret.

Kjelder
 planglassplate. I Store norske leksikon. Henta frå: http://snl.no/planglassplate

Optisk utstyr
Interferens
Geir Andersen

Geir Andersen () er ein norsk tidlegare kombinertrennar frå Oslo. Han tok VM-sølv i Seefeld 1985 og var med å vinne lagsølvet for Noreg i same meisterskapen. Under VM 1984 vart han verdsmeister i lagtevlinga, saman med Hallstein Bøgseth og Tom Sandberg. I 1985 vann Andersen verdscupen i kombinert. Han vart noregsmeister i øvinga både i 1985 og 1986. Også den eldre broren Espen Andersen var ein framifrå kombinertrennar.

Karriere 
Andersen slo gjennom i 1983 då han kom på bronseplass under noregsmeisterskapen, bak Tom Sandberg. Same sesongen fekk han sølv i junior-VM, året etter tok han gullet i same meisterskapen.

På nyåret i 1984 fekk han si fyrste pallplassering i verdscupen då han vart andremann i Schonach etter Thomas Müller frå Vest-Tyskland. I februar månad deltok Andersen i kombinertøvinga under vinter-OL i Sarajevo og vart nummer ti. Etter tre strake tredjeplassar i verdscupen reiste han i mars 1984 til Rovaniemi i Finland, der han saman med Hallstein Bøgseth og Tom Sandberg vann verdsmeisterskapen i nordisk kombinert for lag.

Andersens fyrste verdscupsiger kom i Planica midt i desember 1984, seinare i sesongen oppnådde han tre sigrar til. I verdsmeisterskapen på ski i Seeefeld fekk han sølvmedalje både i den individuelle tevlinga og i lagtevlinga. Attpå dei fire fyrsteplassane oppnådde han også tre andreplassar i verdscupen, noko som førte til han vann verdscupen i kombinert for 1985 med stor margin.

Straks før jul i 1985 vann han i Tarvisio sin siste siger i verdscupen. Etter dette sleit Andersen med å kome aller øvst på resultatlistene i kombinertrenn. Dermed fekk han ikkje delta for Noreg i korkje ski-VM 1987 eller vinter-OL 1988. Hans siste pallplassering var ein tredjeplass i Saalfelden i desember 1988.

Besteplasseringar i internasjonale meisterskap og renn 
 1984: Nr 3 både i Falun, Lahti og i Holmenkollen. Nr 10 i vinter-OL i Sarajevo
 1985: VM-sølv i Seefeld, vinnar i Planica, St. Moritz, Kavgolovo og Lillehammer
 1985/86: Vinnar i Tarvisio og nr 2 i Lahti
 1987/88: Nr 4 i Bad Goisern
 1989: Nr 3 i Saalfelden

Medaljar og besteplasseringar i noregsmeisterskap 
Ski-NM 1983: Bronsemedalje i Mo i Rana
Ski-NM 1984: Sølvmedalje i Hof
Ski-NM 1985: Gullmedalje i Tromsø
Ski-NM 1986: Gullmedalje på Vang
Ski-NM 1988: Nr 7 på Vang
Ski-NM 1989: Nr 4 på Geilo

Geir Andersen la opp i 1989.

Kjelder 
 Sportsboken, aktuelle årgangar

Bakgrunnsstoff 
 Geir Andersen i fis-ski.com
 Geir Andersen i olympedia.org

Norske kombinertløparar
Noregsmeistrar i kombinert
Verdsmeistrar i kombinert
Norske deltakarar under vinter-OL 1984
Kombinertløparar under vinter-OL 1984
Folk frå Oslo
Plankonkav og plankonveks

Plankonkav og plankonveks vert nytta om linser der den eine flata er plan, den andre enkel- eller dobbeltkrumma. Ei plankonkav linse er tynnast på midten, medan ei plankonveks tjukkast på midten

Kjelder
 plankonkav og plankonveks. (20.10.2011) I Store norske leksikon. Henta frå: http://snl.no/plankonkav_og_plankonveks

Linser
Geometrisk optikk
Polarisasjonsapparat

Eit polarisasjonsapparat er eit apparat som blir brukt til undersøkingar med polarisert lys. Til vanleg består det av to polarisasjonsfilter som blir kalla polarisator og analysator, men som er heilt like.

Kjelder
 polarisasjonsapparat. (20.10.2011) I Store norske leksikon. Henta frå: http://snl.no/polarisasjonsapparat

Polarisasjon
Polarisasjonsfilter

Eit polarisasjonsfilter er ei gjennomsiktig plate som berre slepp gjennom ljos som er polarisert i ei bestemd retning. Polarisasjonsfilter blir nytta som polarisator for å gjere upolarisert ljos polarisert, og som polarisasjonsanalysator for å undersøkja i kva for ei grad og i kva for ei retning ljos er lineært polarisert.

Kjelder
polarisasjonsfilter. (20.10.2011) I Store norske leksikon. Henta frå: http://snl.no/polarisasjonsfilter

Filter
Polarisasjonsmikroskop

Eit polarisasjonsmikroskop eller petrografisk mikroskop er eit mikroskop med polarisator under objektbordet og analysator mellom objektiv og okular. Det blir brukt til  avgjersle av mineral, til å påvise orientering av til dømes virus i krystalliknande arrangement og liknande.

Kjelder
 polarisasjonsmikroskop. (20.10.2011) I Store norske leksikon. Henta frå: http://snl.no/polarisasjonsmikroskop

Mikroskop
Mikroskop